
"Délszaki Franciaország". Franciaország gyarmatalapítási terve Brazíliában a XVI. században

A XVI. században Franciaország gyarmatot alapított Brazíliában. A Magyarországot is megjárt Nicolas Durand de Villegagnon lovag teremtette meg és veszítette is el ezt a brazíliai francia kolóniát, amely a délszaki Franciaország (France Antarctique) nevet viselte. Történelmünk egyik legmozgalmasabb időszakának ezen epizódja szinte teljesen feledésbe merült. De hogyan került Franciaország a portugálok féltve őrzött Brazíliájába? Miután I. Ferenc nem törődött bele, hogy kizárták őt a világ felosztásából Tordesillasban, a breton és a normand hajósok szépszámban megjelentek Brazíliában. Nagyon nagy sikerrel elkezdtek kereskedni a brazilfával, ami komoly diplomáciai feszültséget eredményezett Portugáliával. A franciák időközben megnyerték a tupi indiánok szövetségét, aminek megünneplésére és bemutatására Franciaországban került sor II. Henrik rouen-i látogatásának alkalmával. Franciaország a század közepén rászánta magát egy állandó gyarmat létrehozására a mai Rio de Janeiro környékén. A Ganabara-öbli francia kolónia csupán öt évet élt meg (1555-1560). Összeomlásának legfőbb oka a vallási viszálykodás volt.
 



